75 



u poslovanju, da su ti poslovi ne samo različiti uz razne okolnosti, 

 već da su više puta razni i uz iste okolnosti. Ovoj različitosti je u 

 prilog i razmjerno dug život mrava. Dočim pčele, ose i bumbari 

 žive koji tjedan ili najviše nekoliko mjeseci, pa prema tome imaju 

 za kratkog života i manje zgode za razna iskustva, žive mravi, kako 

 je pokusom dokazano, više godina, znamenit momenat za uvaženje. 

 Lubbock imao je radilice od Lasius niger i Formica fusca, koje su 

 imale bar 7 godina, a od Formica fusca 2 ženke, matice, od kojih 

 je jedna imala 13 godina, dočim je druga bila u 15. godini. Na- 

 ravno je, da tečajem više godina može mrav, upućen na razne 

 okolnosti svog opstanka, biti prama stečenom iskustvu i praktičnijim. 

 Ako se kod bumbara, osa i pčela može što šta baciti u stari 

 koš poglavja o nagonu, instinktu, to kod mrava ni prirodno tu- 

 mačenje pojma o instinktu nije kadro protumačiti nam veoma 

 čudnovate zanimive životne funkcije. Ako uzmemo pojam instinkta 

 i u Darwinovom smislu, da je to nasljedstvo običaja, koje je živo- 

 tinja prilagodjenjem ili prirodnim izborom stekla, a te duševne 

 običaje od pokoljenja na pokoljenje prenašala, to moramo ipak 

 priznati, da mnogi slučaji nisu mogli postati na taj način. Ako 

 gusjenice lepira otrgaju papir sa ormara, da se u nj zakukulje, 

 jasno je, da nisu to svojstvo nasljedile, već da su se one prila- 

 godile tek na ove nove odnošaje. Slično je, kad pčela slaže med 

 u gotovo ili čak umjetno saće. Zar nije jasno, da se je muha zu- 

 jara morala prevariti, kad svoja jajašca slaže na bilinu Stapelia 

 hirsuta, jer ova ima vonj po strvini, kojom se ličinke zujare hrane. 

 Tako se zna prevariti i kozak, da naleti na vodoravno postavljeno 

 staklo, očito, jer je to držao za plohu omiljele mu vode. A tek 

 drugi primjeri. Kako da si tumačimo pojav, što nam ga pokazuje 

 Lubbockov pokus. Ovaj zaslužni učenjak načinio je dva iizka 

 hodnika, na kraj jednoga metnuo je samo par, dočim na kraj dru- 

 goga obilno kukuljica. Prve radilice išle su po jednom i drugom 

 hodniku, nu na skoro išlo je obilno radilica k zdjelici sa mnogo 

 kukuljica, dočim k onoj drugoj jedva koja. — Prof. Leuckait tada 

 u Giessenu namazao je voćku, na koju su išli mravi po stablu na 

 okolo sa sokom od duhana. Oni mravi, koji su bili gore, bacili su 

 se na zemlju, oni odozdo, došav do namazanog mjesta, vratili su 

 se natrag, svaki zgrabio grudicu zemlje, pa su si preko neugodnog 

 mjesta načinili mostić. Za sličan slučaj veli se, da su mravi žrt- 

 vovali pače svoje krave muzare, ušence, priljepili ih na kolut ka- 



